कोहली ने मैच के बाद प्रेस कांफ्रेंस में कहा ,‘‘ इससे कोई फर्क नहीं पड़ता । हम जितने टी20 मैच खेलेंगे, वनडे में डैथ ओवरों में गेंदबाजी उतनी बेहतर होगी । हमें इसका फायदा मिलेगा ।’’ उन्होंने कहा ,‘‘ जहां तक बल्लेबाजी का सवाल है तो हमें अपनी तकनीक पर फोकस करना है । इसके मायने यह नहीं है कि हर गेंद को पीटना जरूरी है । प्रतिस्पर्धी हालात में रन बनाने का महत्व समझना जरूरी है ।’’ इंग्लैंड के हालात के बारे में उन्होंने कहा ,‘‘ यह समझना जरूरी है कि उन हालात में रन कैसे बनेंगे । आपकी तकनीक पक्की होनी जरूरी है ताकि ऐसे हालात में रन बनाये जा सकें ।’’ बल्लेबाजों की ऐशगाह रही श्रृंखला में भारत के सलामी बल्लेबाज प्रभाव नहीं छोड़ सके लेकिन कप्तान ने शिखर धवन एंड कंपनी का बचाव किया ।